На смаленскіх сьценах
Смаленскіх сьцен масыў патужны
ў бязсільлі разпластаўся;
забітай волі Крывічоў
мне ён нагробкам здаўся!..
Андрусаўскі злачын яго ўчыніў
сатрапіяй Маскоўскай:
і дзьвесьце з лішнім лет, цягаючы ярмо,
яго раджайны гоні
кармілі чужакоў і ворагаў пладзілі
Крывіцкае Пагоні.
Аж дзьвесьце цяжкіх лет кананьня
слязьмі і потам абліваўся…
Смаленск!
Праз мукі, горасьці свае,
у рэшце-рэшт,
сьвятым для нас ты стаўся!..

Вершы Вацлава Ластоўскага
Смаленск
Творы 1923 года
Крывіч (часопіс)